CELEX: 32010R0336
Language: lv
Date: 2010-04-21
Title: Komisijas Regula (ES) Nr. 336/2010 ( 2010. gada 21. aprīlis ) par atsevišķu preču klasifikāciju kombinētajā nomenklatūrā

23.4.2010   
            
            
               LV
            
            
               Eiropas Savienības Oficiālais Vēstnesis
            
            
               L 102/25
            
         KOMISIJAS REGULA (ES) Nr. 336/2010
   (2010. gada 21. aprīlis)
   par atsevišķu preču klasifikāciju kombinētajā nomenklatūrā
   EIROPAS KOMISIJA,
   ņemot vērā Līgumu par Eiropas Savienības darbību,
   ņemot vērā Padomes 1987. gada 23. jūlija Regulu (EEK) Nr. 2658/87 par tarifu un statistikas nomenklatūru, un kopējo muitas tarifu (1) un jo īpaši tās 9. panta 1. punkta a) apakšpunktu,
   tā kā:
   
               (1)
            
            
               Lai nodrošinātu Regulai (EEK) Nr. 2658/87 pievienotās kombinētās nomenklatūras vienādu piemērošanu, ir jāparedz pasākumi attiecībā uz šīs regulas pielikumā minēto preču klasifikāciju.
            
         
               (2)
            
            
               Regulā (EEK) Nr. 2658/87 ir izklāstīti vispārīgie kombinētās nomenklatūras interpretācijas noteikumi. Lai piemērotu tarifus vai citus pasākumus, kas saistīti ar preču tirdzniecību, šie noteikumi attiecas arī uz jebkuru citu nomenklatūru, kura pilnībā vai daļēji balstās uz to vai pievieno tai kādas papildu apakšnodaļas un ir izveidota ar īpašiem Savienības noteikumiem.
            
         
               (3)
            
            
               Šīs regulas pielikuma tabulas 1. ailē aprakstītās preces saskaņā ar minētajiem vispārīgajiem noteikumiem jāklasificē saskaņā ar KN kodu, kas norādīts minētās tabulas 2. ailē, atbilstīgi 3. ailē noteiktajam pamatojumam.
            
         
               (4)
            
            
               Ir lietderīgi paredzēt, ka saistošo izziņu par tarifu, ko attiecībā uz preču klasifikāciju kombinētajā nomenklatūrā izdevušas dalībvalstu muitas iestādes, bet kas neatbilst šīs regulas noteikumiem, šīs izziņas turētājs var turpināt izmantot trīs mēnešus saskaņā ar 12. panta 6. punktu Padomes 1992. gada 12. oktobra Regulā (EEK) Nr. 2913/92 par Kopienas Muitas kodeksa izveidi (2).
            
         
               (5)
            
            
               Šajā regulā paredzētie pasākumi ir saskaņā ar Muitas kodeksa komitejas atzinumu,
            
         IR PIEŅĒMUSI ŠO REGULU.
   1. pants
   Preces, kas aprakstītas pielikuma tabulas 1. ailē, kombinētajā nomenklatūrā klasificē ar KN kodu, kas norādīts tabulas 2. ailē.
   2. pants
   Saistošo izziņu par tarifu, ko izdevušas dalībvalstu muitas iestādes, bet kas neatbilst šīs regulas noteikumiem, saskaņā ar Regulas (EEK) Nr. 2913/92 12. panta 6. punktu var turpināt izmantot trīs mēnešus.
   3. pants
   Šī regula stājas spēkā divdesmitajā dienā pēc tās publicēšanas Eiropas Savienības Oficiālajā Vēstnesī.
   
      Šī regula uzliek saistības kopumā un ir tieši piemērojama visās dalībvalstīs.
      Briselē, 2010. gada 21. aprīlī
      
         
            Komisijas vārdā, priekšsēdētāja vārdā –
         
            Komisijas loceklis
         
         Algirdas ŠEMETA
      
   
   
      (1)  OV L 256, 7.9.1987., 1. lpp.
   
      (2)  OV L 302, 19.10.1992., 1. lpp.
   
      PIELIKUMS
      
                  Preču apraksts
               
               
                  Klasifikācija
                  (KN kods)
               
               
                  Pamatojums
               
            
                  (1)
               
               
                  (2)
               
               
                  (3)
               
            
                  
                              1.
                           
                           
                              Disks, kura diametrs ir apm. 580 mm, biezums apm. 3 mm, kas sastāv no 2 poliuretāna materiāla slāņiem, no kuriem viens ir rievots, bet otram slānim ir adhezīvs pārklājums, kas aizsargāts ar noņemamu plastmasas loksni (t. s. “polimēru paliktnis”).
                              Šo izstrādājumu lieto silīcija un pusvadītājplākšņu ražošanas iekārtās. To nostiprina uz šādu iekārtu maināmā instrumenta nesējgalviņas un izmanto plākšņu planarizācijai/nolīdzināšanai un pulēšanai.
                           
                        
               
                  3919 90 00
               
               
                  Klasifikācija noteikta, ievērojot kombinētās nomenklatūras 1. un 6. vispārīgo interpretācijas noteikumu un KN kodu 3919 un 3919 90 00 aprakstu.
                  Izstrādājumu nevar klasificēt pozīcijā 8486 kā tādas iekārtas daļu vai piederumu, kura tikai un vienīgi tiek izmantota pusvadītājplākšņu ražošanai, jo izstrādājuma raksturīgo īpašību dēļ tas nav uzskatāms par šādas iekārtas daļu vai piederumu.
                  Tā kā izstrādājums ir palīgmateriāls, tas klasificējams pēc materiāla, no kura tas sastāv, t. i., ar KN kodu 3919 90 00 kā pašlīmējoša plātne vai loksne no plastmasas.
               
            
                  
                              2.
                           
                           
                              Disks, kura diametrs ir apm. 580 mm, biezums apm. 2 mm un kas sastāv no 2 sintētiska filca slāņiem, no kuriem viens ir piesūcināts ar polimēru materiāla (poliuretāna) saistvielu (t. s. “poromēra paliktnis”). Otram slānim ir adhezīvs pārklājums, kas aizsargāts ar noņemamu plastmasas loksni.
                              Šo izstrādājumu lieto silīcija un pusvadītājplākšņu ražošanas iekārtās. To nostiprina uz šādu iekārtu maināmā instrumenta nesējgalviņas un izmanto plākšņu planarizācijai/nolīdzināšanai un pulēšanai.
                           
                        
               
                  5911 90 90
               
               
                  Klasifikācija noteikta, ievērojot kombinētās nomenklatūras 1. un 6. vispārīgo interpretācijas noteikumu XI sadaļas 7.a) piezīmi, XVI sadaļas 1.e) piezīmi, 59. nodaļas 7.b) piezīmi un KN kodu 5911, 5911 90 un 5911 90 90 aprakstu.
                  Izstrādājumu nevar klasificēt pozīcijā 8486 kā tādas iekārtas daļu vai piederumu, kura tikai un vienīgi tiek izmantota pusvadītājplākšņu ražošanai, jo izstrādājuma raksturīgo īpašību dēļ tas nav uzskatāms par šādas iekārtas daļu vai piederumu.
                  Šis produkts ir izstrādājums tehniskām vajadzībām XVI sadaļas 1.e) piezīmes nozīmē, jo tiek izmantots silīcija un pusvadītājplākšņu ražošanas iekārtām, ko izmanto šo plākšņu planarizācijai/nolīdzināšanai un pulēšanai.
                  Tāpēc tas klasificējams ar KN kodu 5911 90 90 kā tekstilizstrādājums (materiāls, no kura tas sastāv) tehniskām vajadzībām (sk. 59. nodaļas 7.b) piezīmi).